钦定古今图书集成/明伦汇编/氏族典/第113卷 > 崔斌
## 钦定古今图书集成/明伦汇编/氏族典/第113卷 > 崔斌

按《元史崔斌传》：“斌字仲文，马邑人。世祖在潜邸，召见，
应对称旨，命佐卜怜吉带将游骑戍淮南，俄授总管。
中统元年，改西京参议宣慰司事。入见，敷陈时政得
失，曲中宸虑。时世祖锐意图治，斌直指面斥，是非立
判，除左右司郎中。每论事帝前，群言终日不决者，斌
以数言决之。进见必与近臣偕，其所献替，虽密近之”
臣，有不得与闻者，以此人多忌之。会阿合马立制国
用使司，专总财赋，斌于帝前屡斥其奸恶。至元四年，
出守东平。十年，诏伯颜总兵南征。既度江，分阿里海
牙定湖南，诏斌贰之。拜行中书省参知政事，捷闻，进
资善大夫、行中书省左丞。十一年，奉旨广西抚谕。十
五年，被召入觐。时阿合马擅权日甚，廷臣莫敢谁何。
斌从帝至察罕恼儿，极言阿合马奸蠹。帝乃令枢密
孛罗按问之，汰其冗员，黜其亲党，罢天下转运司，海
内无不称快。斌迁江淮行省左丞，阿合马诬构以罪，
竟为所害。子三人：良，知威恩；孙一人敬，皆为大官。